Alku



Ensimmäisessä jaksossa Zane väittää Cleolle veneen olevan "rikki", mutta työntääkin veneen vesille Cleo kyydissä. Rikki puuttuu asiaan ja hyppää veneeseen laiturilta. Cleo ja Rikki päättävät lähteä pienelle ajelulle ja ottavat Emmankin mukaan. Näin Cleo ja Emma tapasivat Rikkin ensimmäistä kertaa. Kesken ajelun veneestä loppuu bensa ja tytöt joutuvat soutamaan lähellä olevalle Mako-saarelle, jossa on vanha tulivuori, vaikka he hieman epäröivätkin ensin. Saarella tytöt lähtevät kävelemään metsään päin. He saapuvat tulivuoren juurelle, missä Cleo liukastuu ja liukuu tulivuoren sisälle. Emma ja Rikki tulevat myös perästä. Tulivuoren sisällä he huomaavat pienen altaan, josta lähtee 'tunneli' mereen. Tytöt päättävät sukeltaa sitä kautta pois saarelta. Kun kaikki tytöt ovat altaassa, vesi alkaa kuplia täysikuun paistaessa suoraan altaaseen. Tytöt jatkavat matkaansa ja pääsevät pois saarelta, tietämättään, että heidän elämänsä on juuri muuttunut.

Seuraavana päivänä Emma menee uimaan ja sukellettuaan hän huomaa muuttuneensa merenneidoksi. Samaan aikaan Rikki kävelee puistossa ja puutarhan sadetin kastelee hänet ja myös hän muuttuu myös merenneidoksi. Cleo huomaa muuttuvansa merenneidoksi kylvyssä.

Tästä lähtien tyttöjen on varottava vettä, sillä jos pienikin vesipisara osuu heidän ihoonsa eikä sitä ehdi pyyhkiä pois noin 10 sekunnin kuluessa, he muuttuvat merenneidoiksi.

Cleo on ensimmäinen, joka löytää voimansa: hän pystyy muokkaamaan vettä tekemään siitä kuplia tai nostattamaan vesipatsaan. Cleo kertoo asiasta tytöille ja näyttää mihin pystyy, jolloin myös Emma huomaa oman kykynsä: hän voi jäädyttää veden. Rikki yrittää löytää kykyään, mutta mitään ei tapahdu. Vasta istuessaan Lewisin kanssa JuiceNet-mehubaarissa hän löytää voimansa: kyky kiehuttaa ja haihduttaa vettä. Hän kiehuttaa vahingossa coca colaa, joka on pöydällä.